***På kryss: Storseiltrim***

**Storseilskjøte;** øverste spile skal stå parallelt med bommen, sort merke på skjøte settes på #3, eller strammere i mye vind.

**Akterstag;** etter storseilskjøtet den viktisgste trimfunksjonen. Roret skal være nesten nøytralt, er det bølger skal roret være helt nøytralt. Dette oppnås ved å justere akterstaget, dette brukes til å gire om i rosser.

**Kick**; settes løst, brukes ikke

**Uthal;** settes i nesten max posisjon, brukes ikke ellers.

**Cunningham;** Dra slik at rynkene forsvinner inne ved masten.

***På kryss Fokketrim:***

**Opphal;** settes slik at fokkeskjørt såvidt er klar av dekk.

**Cunningham**: Ta bort rynker

**Sugger/nedhal:** Justeres slik at fokk er ca 1-2 cm fra vant på utsiden

**Skjøting:** Skal ikke være utenfor skrog, og heller ikke i rett linje langs dekk.

***Seiling på kryss;*** *sikt høyt nesten på grensen til innslag i fokken, er høyden lav så ta mer inn på storseil. Om båten stopper opp, løsne litt opp på storseilskjøte. Ha akterstagtauet i hånden og juster ofte. Fart på kryss skal ligge på 3,8-4,0 knop i 5-7 ms.*

***Lens:***

**Storseilskjøte;** Kan slippes helt om ønskelig, men spribom vil ikke komme ut om dette gjøres før fokken er spred, hold derfor litt igjen på skjøte. Cunningham kan løsnes uthal kan bli som på kryss.

**Fokk:** Slipp skjøte, og dra ut spilebom til maks. Deretter juster fokken med fokkeskjøte.

**Jibbing:** Slipp spribom halvveis, ta tak i storseilbom og vipp over bommen, slipp gammelt skjøte og dra ut spribom til maks, juster deretter fokk med nytt skjøte.

Akterstag kan slippes slik at mast faller frem, cunningham på fokk kan og løsnes for å lage dypere seil.

***Seiling på lens:*** *Seil dypt, eller ca 10-15 grader på windex. Ikke lett å skygge hverandre, som oftes taper man mer på å følge en båt, enn å seile i eget spor. Styr slik at det alltid er trykk i fokken.*

 *Plassering inn mot bunnmerke og runding av bunnmerket betyr mer. For å komme tett på merket opp på kryss, så hold en avstand på ca 2 båtlengder fra merket 90º på merke, og begynn rundingen da.*

*Siden det er korte baner, anbefaler jeg å justere minst mulig på trimliner, da du garantert vil glemme dette til kryssleggen, Keep it simple!*

***Starten:*** *Båten akslererer ganske treigt, så å ligge i ro på startlinjen 1 minutt før start er ikke nødvendigvis en vinneroppskrift.*

*Båten har håndpumpe og elektrisk pumpe, vann i kjølen på kryss er en fordel. Men den eletriske pumpen skal ta vannet før det kommer igjennom dørken.*